open-index/open-wikipedia-markdown huggingface dataset:
Zamrznuté pleso

**Zamrznuté pleso** (, , ) je karovo-morénové ľadovcové jazero, ktoré  sa nachádza na dne *Zamrznutého kotla* pod Poľským hrebeňom v Bielovodskej doline.

## Názov
Hladina plesa býva väčšinou do neskorého leta pokrytá snehom a ľadom. Tým, že na rozdiel od Ťažkého plesa v Ťažkej doline bol pre neho ustálený názov Zamrznuté pleso, možno ich od seba jasne rozlišovať, lebo ležia v spoločnom dolinnom systéme a aj začiatok cesty k nim cez Bielovodskú dolinu vedie jedným smerom.

## Rozmery a poloha
Je vo výške  a má hĺbku . 

## Turistika a okolie
Nad plesom dominuje Divá veža, Východná Vysoká, Velický štít a Poľský hrebeň. Pleso je v divokom skalnom *Zamrznutom kotle*. Na severozápade za morénou klesá Litvorová dolina a na severe Svišťová dolina. Okolo plesa vedie  turistický chodník.
*Po  modrej turistickej značke z Lysej Poľany (asi 4 hodiny).
*Po  modrej turistickej značke od Zbojníckej chaty (2 hodiny).
*Po  zelenej turistickej značke od Sliezkého domu (2,5 hodiny).

## Referencie

## Externé odkazy
* Poloha na turistickej mape

## Iné projekty

Kategória:Plesá Vysokých Tatier
Nicolae Jiga

**Nicolae Jiga** (* 4. október 1790, Sânnicolau Român, dnešné Rumunsko – † 5. november 1870, Oradea) bol rumunský obchodník a filantrop. Zaslúžil sa najmä založením nadácie *Zsigiană*, ktorá finančne podporovala štúdium chudobných rumunských študentov.

## Životopis
Narodil sa chudobným rodičom – roľníkom v obci Sânnicolau Român v Bihárskej župe vo vtedajšom Uhorsku a dnešnom Rumunsku. Základnú školu vyštudoval vo svojej rodnej obci, v štúdiách pokračoval vo Veľkom Varadíne. Po skončení školy nastúpil ako učeň v obchode. Jeho rodné priezvisko bolo Judeu, no u nového zamestnávateľa si ho zmenil na Jiga. Dňa 12. novembra 1817 si zobral vdovu Anu Cesperda, pôvodom Macedónku. Ana dostala ako veno obchod, v ktorom začali obaja pracovať. Manželský pár svoje podnikanie ďalej rozvíjal, a napokon sa im podarilo bohatnúť. Z ich manželstva vzišli 4 deti: Ioan (narodený v roku 1818, zomrel v detstve), Ana, Maria (dvojičky narodené 25. januára 1824) a Nicolae (narodený 16. novembra 1820). V roku 1839 bol menovaný hlavným župným školským inšpektorom. V tejto funkcii Jiga videl tvrdú realitu rumunských študentov, a tak im začal poskytovať pomoc. Sprvoti len v podobe jedla, šatstva a pod, neskôr však aj veľkými peňažnými čiastkami, venovanými školám, farnostiam i obciam. Vo svojej funkcii zotrval až do smrti. V roku 1847 kandidoval do národného zhromaždenia, v ktorom sa však počas krušných časov revolúcie neudržal. Po revolúcii sa utiahol do ústrania, no neprestával sa venovať pomoci chudobným študentom. Založil fond *Zsigiană* s kapitálom 40 000 florinov, ktorý mal najmä podporovať rumunských študentov, prispievať im na štipendiá, ubytovanie a pod. V roku 1865 ho František Jozef I. vyznamenáva ocenením Zlatý kríž, za jeho zásluhu pri podpore vzdelávania v Rakúsko-Uhorsku. Je po ňom pomenované Lýceum v obci Tinca a ulica v centre Veľkého Varadínu.

## Zdroj
* Nicolae Jiga na stránkach Enciclopedia României, 18.08.2015,  Dostupné online

Kategória:Rumunské osobnosti
Kategória:Filantropi
Pusté Pole (Telgárt)

**Pusté Pole** je rekreačná osada v blízkosti obce Telgárt v okrese Brezno. V lokalite sa nachádzajú ubytovacie zariadenia.

## Poloha
Nachádza sa na rozhraní Nízkych Tatier a Slovenského raja, geomorfologického podcelku Spišsko-gemerského krasu, v údolí Hnilca. Lokalitou prechádza cesta I/66 z Brezna do Popradu, na ktorú sa tu pripája cesta I/67 z Rožňavy. V blízkosti je železničná zastávka Vernár na trati Červená Skala – Margecany, ktorá spája Horehronie s údolím Hnilca.

Leží v Banskobystrickom kraji, v okrese Brezno a na katastrálnom území obce Telgárt. V blízkosti osady preteká rieka Hnilec a lokalitou vedie hranica Národného parku Slovenský raj a Nízke Tatry.

## Turizmus
Pusté Pole na hranici atraktívnych pohorí a národných parkov je vhodným východiskovým miestom na túry na hlavný hrebeň Nízkych Tatier a blízku Kráľovu hoľu, rovnako tak do údolia Hnilca s množstvom zaujímavostí, medzi nimi napríklad Dobšinskou ľadovou jaskyňou. Zo železničnej zastávky vedie  zeleno značený turistický chodník Zadnou dolinou do Smrečinského sedla s možnosťou odbočenia na Kráľovu hoľu.

## Referencie

## Pozri aj
* Telgárt
* Spišsko-gemerský kras
* Slovenský raj
* Národný park Nízke Tatry
* Národný park Slovenský raj
* Vernárske sedlo a Besník
* Besnický tunel na trati Červená Skala – Margecany

## Externé odkazy
* Poloha na turistickej mape

Kategória:Telgárt
Kategória:Slovenský raj
Kategória:Rekreačné strediská na Slovensku
Talianske národné lakrosové družstvo žien

**Talianske národné lakrosové družstvo žien** je národné družstvo žien, ktoré reprezentuje Taliansko v medzinárodných lakrosových súťažiach, podujatiach a priateľských zápasoch. Funguje pod záštitou *Federazione Italiana Giuoco Lacrosse* (FIGL). Jeho najlepším umiestnením je 9. miesto na majstrovstvách Európy. Majstrovstiev sveta sa nezúčastnilo.

Talianske družstvo žien malo súťažnú premiéru na 10. ME v Prahe, kde v konkurencii 17 tímov skončilo na 9. priečke. Na turnaji viedla družstvo ako hlavný tréner Angela McMahonová. 

## Výsledky
;Majstrovstvá sveta
* *nezúčastnilo sa*

;Majstrovstvá Európy

## Referencie

## Pozri aj
* Talianske národné lakrosové družstvo mužov

## Externé odkazy
* Talianske národné družstvá na oficiálnej stránke Federazione Italiana Giuoco Lacrosse 

Kategória:Národné lakrosové družstvá
Lakros
Kategória:Lakros v Taliansku
Lugașu de Jos

**Lugașu de Jos** (, ) je obec v Bihárskej župe v Rumunsku. Skladá sa z troch dedín: Lugașu de Jos (sídlo obce), Horný Lugaš () a Urvind.

## Demografia

Slováci žijú najmä v dedine Urvind (), kde tvoria významnú menšinu. Pôvodne boli významnými slovenskými dedinami aj ostatné dve dediny v obci (), no Slováci sa odtiaľ postupne sťahovali a dnes ich tu nájdeme len málo.

## Turisticky atraktívne lokality
* *Drevený kostol „Zvestovania“* z roku 1720, národná kultúrna pamiatka
* *Kostol narodenia Panny Márie* zo 17. storočia, národná kultúrna pamiatka
* *Kaštieľ rodiny Zichy*, postavený v roku 1840, národná kultúrna pamiatka
* *Prírodná paleontologická rezervácia „Griul Petrii“*

## Referencie

* 

## Externé odkazy
* Oficiálne stránky obce 

Kategória:Obce v Bihárskej župe v Rumunsku
Kategória:Sídla Slovákov v Rumunsku
Satyros

**Satyros** (*Satyros*) môže byť:
* vládca Bosporskej ríše:
** v rokoch cca 433 – 389 pred Kr., pozri Satyros I.
** v rokoch cca 311 – 309 pred Kr., pozri Satyros II.
** v rokoch cca 284 pred Kr. – ?, pozri Satyros III.
* aténsky politik v 5. stor. pred Kr., pozri Satyros (politik)
* olympijský víťaz v 4. stor. pred Kr., pozri Satyros z Élidy
* grécky sochár a architekt v 4. stor. pred Kr., pozri Satyros z Parosu
* grécky gramatik v 2. stor. pred Kr., pozri Satyros z Kallatidy
Flaming

**„Flaming“** je skladba britskej rockovej skupiny Pink Floyd, ktorá bola vydaná v roku 1967 na ich debutovom albume *[[The Piper at the Gates of Dawn]]* (v poradí v albume štvrtá). Ten istý rok vyšla v USA ako singel. Ide o pieseň radenú do psychadelického rocku či popu, napísal ju bývalí frontman skupiny, gitarista a spevák Syd Barrett, ktorý ju aj spieva.

## Kompozícia
Úvod skladby je charakteristický zvukom piestovej píšťaly, na ktorú hrá basgitarista skupiny Roger Waters. Text pojednáva o hre detských kamarátov, o ich oddychovaní na lúkach. Syd Barrett sa tu inšpiroval zážitkami zo svojho detstva, kedy práve takto utekal spoločne so svojou sestrou Rosemary odpočinúť si od moderného sveta na Grantchesterské lúky v okolí Cambridgu.

## Live a alternatívne verzie
Prvý doložený koncert, kde pieseň „Flaming“ zaznela, odohrala skupina 12. mája 1967 v londýnskej Queen Elizabeth Hall v rámci svojho špeciálneho vystúpenia „Games for May“. Potom, čo v prvej polovici roku 1968 odišiel zo skupiny Syd Barrett, ktorého nahradil David Gilmour, kapela túto skladbu nehrávala príliš často. Posledný zaznamenaný koncert, ktorý v setliste obsahoval túto skladbu, sa konal 27. novembra 1968 v anglickom Newcastle-under-Lyme. Live verzie dosahovali aj päť minút a uprostred obsahovali dlhšie inštrumentálne pasáže.

Originálna verzia nahraná pre album *[[The Piper at the Gates of Dawn]]* (vydaný 4. augusta 1967) mala dĺžku 2:46. Trochu odlišný mono mix skladby bol 6. novembra toho roku vydaný ako tretí singel (katalógové číslo: Tower 378) skupiny v USA a zároveň prvý, ktorý nevyšiel v Spojenom kráľovstve. Okrem box setov s celým albumom *[[The Piper at the Gates of Dawn]]* nebola skladba „Flaming“ vydaná na žiadnom kompilačnom albume.

## Obsadenie
* Syd Barrett – gitara, spev
* Rick Wright – klávesy
* Roger Waters – basgitara, piestová píšťala
* Nick Mason – bicie, perkusie

## Zdroj

Kategória:Piesne skupiny Pink Floyd
Kategória:Single skupiny Pink Floyd
Kategória:Single z 1967
Kategória:Bluesrockové piesne
Apples and Oranges

„**Apples and Oranges**“ je skladba britskej rockovej skupiny Pink Floyd, ktorá bola v Spojenom kráľovstve vydaná v novembri 1967 ako tretí singel skupiny. Autorom piesne je niekdajší líder, gitarista a spevák Syd Barrett. Toto bola posledná skladba, ktorú napísal Barrett pre Pink Floyd, pretože na jar roku 1968 zo skupiny odišiel. Singel sa v britskej hitparáde neumiestnil.

## Kompozícia
Text skladby „Apples and Oranges“ pojednáva o dievke, ktorú stretol rozprávač v supermarkete, podľa rozhovoru v časopise *Melody Maker* ju Barrett údajne videl prechádzať sa v Richmonde. Barrettovou inšpiráciou bola jeho vtedajšia priateľka Lynsey Kornerová, ktorú v piesni popisuje. Jedná sa o jednu z mála skladieb Pink Floyd, ktorá sa zaoberá láskou.

## Nahrávanie
Nahrávanie obi dvoch piesní zo singlu prebiehalo v EMI Studios 24., 26. a 27. októbra 1967. Podľa Nicka Masona šlo o „nevyspytateľnú kompozíciu, ktorá by sa skvelo hodila na album, ale požiadavky na song zrejme nespĺňala“. Kvôli nedostatku času ju ale skupina pre singel nahrala. Singel v hitparáde prepadol, za čo podľa Rogera Watersa mohol producent Norman Smith, pretože pieseň ako taká bola podľa neho dobrá.

## Live a alternatívne verzie
Nie je evidovaný žiadny koncert, kde by Pink Floyd hrali skladbu „Apples and Oranges“. Taktiež bubeník Nick Mason si žiadne takéto vystúpenie nepamätá.

Pieseň „Apples and Oranges“ vyšiel ako monofonný singel (na B strane skladba „Paint Box“) iba v Spojenom kráľovstve (katalógové číslo: Columbia EMI DB 8410) dňa 17. novembra 1967. Ďalej vyšla na kompiláciách *[[The Best of the Pink Floyd]]* (1970; stereo mix) a *[[1967: The First Three Singles]]* (1997) a na bonusovom CD *The Early Singles* box setu *[[Shine On (album, Pink Floyd)|Shine On]]* (1992). Na bonusovom treťom CD reedície albumu *[[The Piper at the Gates of Dawn]]* z roku 2007 sa táto skladba objavila dvakrát, v mono a stereo verzií.

## Videoklip
Propagačný čiernobiely videoklip ku skladbe „Apples and Oranges“ bol nahraný pre belgickú televíziu RTB 18. a 19. februára 1968 v štúdiu s rekvizitami obchodu so zeleninou. Na originálnu zvukovú stopu tu plejbekovo spieva Roger Waters, Syd Barrett už bol nahradený Davidom Gilmourom.

## Obsadenie
* Syd Barrett – elektrická gitara, spev
* Rick Wright – elektronický organ, vokály
* Roger Waters – basgitara, vokály
* Nick Mason – bicie, perkusie

## Zdroj

Kategória:Piesne skupiny Pink Floyd
Kategória:Single skupiny Pink Floyd
Kategória:Single z 1967
Kategória:Bluesrockové piesne
Exainetos

**Exainetos** alebo **Hexainetos** (*Exainetos, Hexainetos*) môže byť:  
* olympijský víťaz v roku 496 pred Kr., pozri Exainetos (Akragas)
* olympijský víťaz v rokoch 416 a 412 pred Kr., pozri Exainetos z Akragantu
S&M

**S&M** môže byť:
*album skupiny Metallica, pozri S&M (Metallica)
*singel Rihanny, pozri S&M (Rihanna)
*skratka pre sadomasochizmus
Tomáš Raček

**Tomáš Raček** (* 21. december 1947, Svätý Michal nad Žitavou) je slovenský divadelný, filmový a televízny herec, žijúci v Kanade, kde od roku 1990 pôsobil ako diplomat na Česko-Slovenskej ambasáde v Ottawe. V Kanade si osvojil umelecké meno **Tomáš J.M. Raček**. V hereckom povolaní pokračoval prostredníctvom hereckej agentúry *A.K.A. Artists Management Ltd.,* so sídlom v Ottawe a bol reprezentovaný agentom. Venoval sa tiež javiskovej réžii. V súčasnosti je nezávislým, medzinárodným hercom a režisérom.

## Ocenenia
V roku 2023 získal cenu *Najlepší herec* / *Best Actor* za krátky film *Milan* na Medzinárodnom filmovom festivale Srdce Európy / Heart Of Europe International Film Festival v Košiciach.

## Štúdium a umelecká kariéra
Absolvent Filozofickej fakulty Univerzity Komenského v Bratislave. Hereckú kariéru začal v činohre Divadla Jozefa Gregora Tajovského vo Zvolene. Pôsobil ako herec v slobodnom povolaní a hosťoval v Slovenskom národnom divadle a na Novej scéne v Bratislave.

## Filmografia

## Referencie

## Externé odkazy
* 
* 
* Oficiálna stránka
* Osobnosti.cz

Kategória:Slovenskí divadelní herci
Kategória:Slovenskí televízni herci
Kategória:Slovenskí filmoví herci
Kategória:Členovia Divadla Jozefa Gregora Tajovského
Kategória:Osobnosti z Michala nad Žitavou
Jelenie pliesko

**Jelenie pliesko** () je drobné pliesko na Jelenej lúke Kačacej doliny. Nachádza sa asi 200 metrov na severozápad od Zeleného Kačacieho plesa. Na turistických mapách ani na iných nie je zaznačené. Nevedie k nemu turistický chodník.

Neďaleko plieska stála malá koliba, ktorú v roku 1948 postavil poľský horolezec zo Zakopaného *Paweł Vogel*. Dokonca boli nej aj malé kachle, aby sa v nej mohli zohriať turisti alebo horolezci. Žartom ju nazývali „Hotel Vogel“. Dnes už koliba nejestvuje.

## Referencie

## Externé odkazy
* Poloha na turistickej mape

## Iné projekty

náhľad|vľavo|Kačacia dolina

Kategória:Plesá Vysokých Tatier
Micheil Javachišvili

**Micheil Javachišvili** (* 1880, Gruzínsko – † 1937, Tbilisi) bol gruzínsky básnik, prozaik a verejný činiteľ. Pracoval ako redaktor. Okrem vlastnej tvorby i prekladal.

## Dielo
* Kvači Kvačantiradze (1924)
* Jakos khiznebi (1925)
* Biely Golier (1926)
* Giwi šaduri (1928)
* Arsena Marabdeli (1932) 
* Kalis tvirti (1936)

## Referencie

Kategória:Narodenia v 1880
Kategória:Úmrtia v 1937
Kategória:Gruzínski básnici
Kategória:Gruzínski spisovatelia
Kategória:Popravení zastrelením
Kategória:Obete Veľkého teroru
Majstrovstvá Afriky v netballe 2015

**Majstrovstvá Afriky v netballe 2015** boli v poradí 5. majstrovstvá Afriky v netballe žien, ktoré organizuje Africká netballová konfederácia (CANA). Konali sa od 28. júna1. júla 2015 v Gaborone, v Botswane, za účasti 5 tímov. Pôvodne sa mal turnaj uskutočniť v Zambii a neskôr v Namíbii, tá sa ale vzdala hostiteľských práv a prenechala ich Botswane. Pôvodne sa malo zúčastniť 9 tímov, , ,  a  sa však účasti vzdali. Botswana bola organizátorom afrického šampionátu druhýkrát, keď predtým hostila toto podujatie aj v roku 2014. Titul získalo , ktoré sa umiestnilo v skupine pred  a .

## Účastníci

Číslo v zátvorke udáva aktuálne umiestnenie vo svetovom rebríčku INF k júlu 2015.

## Výsledky

## Konečné poradie

## Referencie

## Externé odkazy
* Majstrovstvá Afriky v netballe na stránke bnsc.co.bw  

Kategória:Netball v 2015
Kategória:Majstrovstvá Afriky v netballe
Netball
It Would Be So Nice

„**It Would Be So Nice**“ je skladba britskej rockovej skupiny Pink Floyd, ktorú napísal hráč na klávesové nastroje, Rick Wright, ktorý v nej naspieval aj hlavné vokály. Bola vydaná v apríli 1968. V poradí to už je štvrtý singel skupiny.

Skladba bola nahraná v dňoch 5., 12., 13., 21. a 23. marca 1968 v EMI Studios pod dohľadom producenta Normana Smitha. Vydaná bola ako singel s B stranou „Julia Dream“ v Spojenom kráľovstve (katalógové číslo: Columbia EMI DB 8410) dňa 12. apríla 1968. V USA vyšiel tento singel (katalógové číslo: Tower 428) 3. júna 1968. V hudobných rebríčkoch sa ale neumiestnil (Nick Mason sa o skladbe neskôr vyjadril ako o „sračke“, Roger Waters ako o „biednej nahrávke“), čiastočne aj kvôli faktu, že v texte piesne sú zmienené skutočné britské noviny *Evening Standard*. Rádio BBC One totiž kvôli tejto skutočnosti odmietlo skladbu hrať, urýchlene boli vylisované náhradné gramofónové disky, kde bol názov novín zmenený na fiktívne *Daily Standard*, ale oneskorenie medzi vydaním a hraním v rádiách bolo príliš veľké. Ide o prvú oficiálnu nahrávku Pink Floyd, kde hrá David Gilmour, ktorý začiatkom roku 1968 nahradil v skupine Syda Barretta.

Upravená verzia s *Daily Standard* bola následne vydaná na kompilácii *[[The Best of the Pink Floyd]]* (1970) a na bonusovom CD *The Early Singles* box setu *[[Shine On (album, Pink Floyd)|Shine On]]* (1992).

Je doložený jediný koncert, kde skupina zahrala pieseň „It Would Be So Nice“; ten sa konal 11. mája 1968 v anglickom Brightone.

## Obsadenie
* David Gilmour – gitara, vokály
* Rick Wright – elektronický organ, piano, mellotron, spev
* Roger Waters – basgitara, vokály
* Nick Mason – bicie

## Zdroj

Kategória:Piesne skupiny Pink Floyd
Kategória:Single skupiny Pink Floyd
Kategória:Single z 1968
Kategória:Bluesrockové piesne
Exainetos z Akragantu

**Exainetos** (iné názvy: **Hexainetos, Exagentus**; *Exainetos, Hexainetos*) bol v rokoch 416 a 412 pred Kr. olympijský víťaz v behu na jedno stadion.

Exainetos z Akragantu bol na 91. a 92. olympijských hrách korunovaný vencom za víťazstvo v behu na jedno stadion. V Olympii sa beh na jedno stadion zaviedol už na počiatku hier, t. j. v roku 776 pred Kr. Táto olympijská disciplína sa na hrách považovala za hlavné preteky a aj po zaradení ďalších súťažných disciplín sa menom víťaza týchto pretekov označovala celá olympiáda.
 
Staroveký historik Diodóros Sicílsky zaznamenal jeho prvé olympijské víťazstvo v súvislosti s datovaním neúspešnej vojenskej výpravy Atén proti Syrakúzam a druhé s datovaním zničujúceho útoku vosk Byzantia, Chalkedonu a odielov Trákov proti Bithýnii. Diodoros uvádza, že keď Axainetos dosiahol na 92. olympijských hrách svoje druhé víťazstvo v behu na jedno stadion, čakalo ho doma veľkolepé privítanie:„*Vošiel do mesta stojac na pripravenom voze so štvorzáprahom a jeho sprievod tvorilo tristo vozov popredných občanov v luxusnom oblečení zdobenom striebrom a zlatom, každý s párom bielych koní."*
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Let There Be More Light

„**Let There Be More Light**“ je skladba britskej rockovej skupiny Pink Floyd, ktorej autorom je basgitarista skupiny, Roger Waters. Skladba bola po prvýkrát vydaná v júni 1968 na albume *[[A Saucerful of Secrets]]*, kde bola zaradená ako prvá v poradí. Neskôr v auguste 1968 bola vydaná ako singel (iba v USA).

## Kompozícia
Skladba začína opakujúcou sa dôraznou basovou linkou, po ktorej nasleduje prvá sloha s jemnejšími vokálmi Ricka Wrighta, podporovanými šepkaním Rogera Watersa. Potom prichádza tvrdší refrén spievaný Davidom Gilmourom, pričom refrén v tomto obsadení trvá až do polovice skladby. V posledných dvoch minútach zaznie gitarové sólo Davida Gilmoura, vôbec prvé, ktoré oficiálne vyšlo na nahrávkach Pink Floyd. Je charakteristické Gilmourovou osobitou hrou jednotlivých nôt, ktorých zvuk je upravený gitarovými efektami ako skreslenie alebo echo.

Roger Waters sa pre pieseň „Let There Be More Light“ inšpiroval úmrtím Pipa Cartera, čiastočného róma z Cambridgu, ktorý pre Pink Floyd pracoval nejaký čas ako bedňák. V predposlednom refréne sa nachádza text „Was Lucy in the sky“, odkaz na skladbu „Lucy in the Sky with Diamonds“ skupiny The Beatles.

## Live a alternatívne verzie
Skladba „Let There Be More Light“ bola zaradená do koncertného repertoáru Pink Floyd v rokoch 1968 a 1969, jej prevedenie dosahovalo aj osem minút. Prvou doloženou živou verziou skladby „Let There Be More Light“ bola verzia odohraná 20. februára 1968 v parížskom štúdiu francúzskej televízie ORTF pri natáčaní pre program *Bouton Rouge*, ktorý bol vysielaný o štyri dni neskôr. Naopak pravdepodobne naposledy zaznela ako prídavok na koncerte 7. novembra 1969 v Londýne.

Originálna verzia skladby s dĺžkou 5:39 bola nahraná medzi januárom a májom 1968 v EMI Studios a vyšla 28. júna 1968 ako prvá pieseň na albume *[[A Saucerful of Secrets]]*. 19. augusta toho roku vyšla skrátená verzia skladby s dĺžkou presne 3 minúty taktiež v USA ako singel s B stranou „Remember a Day“ (katalógové číslo: Tower 440). Pokiaľ sa nepočítajú box sety so zaradeným celým albumom *[[A Saucerful of Secrets]],* tak pieseň „Let There Be More Light“ nevyšla na žiadnom kompilačnom albume.

## Obsadenie
* David Gilmour – elektrická gitara, spev
* Rick Wright – organy Farfisa, Hammond, spev
* Roger Waters – basgitara, šepot
* Nick Mason – bicie, perkusie

## Zdroj

Kategória:Piesne skupiny Pink Floyd
Kategória:Single skupiny Pink Floyd
Kategória:Single z 1968
Kategória:Bluesrockové piesne
Ernest Nyáry

náhľad|Rodový erb
Gróf **Ernest Nyáry**, O.C.D. (* 30. august 1906, Turčiansky Peter† 30. august 1987, Avon, Francúzsko) bol rímskokatolícky rehoľník, kňaz a arcibiskup v irackom Bagdade.

## Životopis
Narodil sa v rodine uhorských grófov Nyáryovcov (*de Bedegh et Berencs*) v Turčianskom Petre. Gymnaziálne štúdia absolvoval v Trnave, Pécsi a Vacove. Následne vyštudoval zahraničný obchod na univerzite vo Viedni. Ako občan ČSR v rokoch 19281930 vykonával vojenskú službu v česko-slovenskej armáde.

Krátke obdobie bol zamestnaný v Paríži v jednej obchodnej firme. Začal študovať teológiu na univerzite v Innsbrucku. Podľa rady nemeckej vizionárky Terézie Neumamnovej z Konnersreuthu nevstúpil do Spoločnosti Ježišovej (jezuiti). V roku 1932 vstúpil do rehole bosých karmelitánov vo Francúzsku. 

V roku 1939 sa stal predstaveným karmelitánskeho kláštora v Avone. Tu strávil aj obdobie nemeckej okupácie počas druhej sv. vojny. V tomto období sa kláštor stal jednou zo základní francúzskeho odboja a úkrytom pre utekajúce židovské deti. 

V roku 1954 ho pápež Pius XII. vymenoval za vedúceho misie v irackom Bagdade. Pápež Pavol VI. ho v roku 1971 vymenoval za apoštolského administrátora v Bagdade a v roku 1972 za bagdadského arcibiskupa. V roku 1983 rezignoval na funkciu arcibiskupa z dôvodu dosiahnutia kánonického veku. Následne sa vrátil do materského kláštora v Avone.

V roku 1986 sa stal rytierom Čestnej légie.

Zomrel 30. augusta 1987 v Avone, kde bol aj pochovaný na kláštornom cintoríne.

## Literatúra
* 

## Zdroje
* 
* 
* 

Kategória:Bosí karmelitáni
Kategória:Rímskokatolícki arcibiskupi
Kategória:Nositelia Radu čestnej légie
Kategória:Slovenskí šľachtici
Kategória:Uhorskí šľachtici
Kategória:Osobnosti z Turčianskeho Petra
Bodonoš

**Bodonoš** () je dedina, miestna časť obce Popești v Bihárskej župe v Rumunsku. Je to jedno z najvýznamnejších slovenských sídel v Rumunsku, nachádza sa tu jedna z dvoch slovenských stredných škôl v Rumunsku, Teoretické lýceum Jozefa Kozáčeka.

## Demografia

## Slovenská komunita
Slováci do dediny prišli v roku 1785, najmä z Oravy, Kysúc a Gemera, aby osídlili toto riedko osídlené územie. Prisťahovalci získavali mnohé výhody od miestnych zemepánov, napríklad boli oslobodení od daní. Bodonoš bol najväčšou slovenskou obcou v Rumunsku, v roku 1930 tu žilo 1016 Slovákov. Pôvodne poľnohospodárske zameranie miestnych obyvateľov zmenili bane, sídliace v susednom Varzari. Tie zapríčinili rozmach miestnych obcí, no v 90. rokoch, kedy došlo Rumunsko do ekonomickej krízy, a  bane boli postupne zatvorené. Z oblasti sa stala hladová dolina a obyvatelia sa začali sťahovať do dolín za prácou. Bodonoš je však jedným stále z kultúrnych centier rumunských Slovákov a jedným z najväčších slovenských sídel v Rumunsku.

## Kultúrny život
Každoročne sa v dedine organizuje Vinobranie, na ktoré sa schádzajú Slováci z celého okolia. V dedine funguje od roku 1980 folklórny súbor Lipka.

## Pozri aj
* Slováci v Rumunsku
* Teoretické lýceum Jozefa Kozáčeka
* Varzari
* Voivozi

## Referencie


Kategória:Sídla Slovákov v Rumunsku
Kategória:Dediny v Rumunsku
Exainetos (Akragas)

**Exainetos** alebo **Hexainetos** (*Exainetos, Hexainetos*) bol v roku 496 pred Kr. olympijský víťaz v zápasení.

Exainetos, syn Empedokla z Akragantu, zvíťazil na 71. olympijských hrách v roku 496 pred Kr. v zápasení. Zápasenie (*palé*) sa podobalo dnešnému „*[[Zápasenie gréckorímskym štýlom|grécko-rímskemu]]"*; aby súťažiaci zvíťazil, musel súpera trikrát zvaliť na zem tak, že sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.   
 
Staroveký historik Diogenes Laertios uvádza, že gramatik Satyros z Kallatidy vo svojom diele *Životopisy mudrcov a filozofov*, zaznamenal, že Empedokles, syn Exaineta z Akragantu, mal syna Exaineta, ktorý počas tej istej olymiády, keď on zvíťazil v konských dostihoch,  získal víťazstvo v zápase alebo v behu. (V záznamoch Eusebia je na 71. olymp. hrách víťazom v behu na jedno stadion Teisikrates z Krotónu.)  Uvádza tiež, že podľa Apollodora z Atén, olympionik Empedokles nebol totožný s Empedoklom, filozofom, ale bol to jeho dedo s rovnakým menom. 
       
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Mosfellsbær

[thumb|Mosfellsbær na mape [Island|Islandu]]
thumb|100x100px|Mestský znak
**Mosfellsbær** je siedme najväčšie mesto na Islande. Leží v obci rovnakého názvu. Patrí do aglomerácie Reykjavíku, pričom leží pri pobreží zálivu Faxaflói v Atlantickom oceáne. V roku 2007 tu žilo 8&nbsp;147 obyvateľov. Zemepisné súradnice sú 64°10' severnej šírky a 21°43' západnej dĺžky.

V meste žil aj zomrel islandský spisovateľ a nositeľ Nobelovej ceny za literatúru Halldór Kiljan Laxness, ktorému je to venované aj múzeum. 

thumb|Pohľad na Mosfellsbær a záliv Faxaflói v pozadí
## Partnerské mestá
* Loimaa
* Skien
* Thisted
* Uddevalla

## Externé odkazy
* Oficiálna stránka mesta  (v islandčine)

Kategória:Mestá na Islande
Kategória:Prístavné mestá na Islande
Point Me at the Sky

„**Point Me at the Sky**“ je skladba britskej rockovej skupiny Pink Floyd, ktorá vyšla ako singel v decembri 1968. Jej autormi sú gitarista David Gilmour a basgitarista Roger Waters, ide o ich prvú spoluprácu na spoločnej skladbe.

Skladba bola nahrávaná 8., 9., 14. a 15. októbra 1968 v EMI Studios pod dohľadom producenta Normana Smitha. Verše spieva Gilmour, v refrénoch a mostíkoch sa Gilmour delí o vokály s Watersom. Text skladby má sci-fi tému, odohráva sa vo vtedajšej budúcnosti v roku 2005, kedy je Zem preľudnená. Muž menom Henry McClean volá svojmu dievčaťu Jean, aby jej ponúkol let v práve dokončenej kozmickej lodi. „Point Me at the Sky“ bol vydaný 17. decembra 1968 ako singel v Spojenom kráľovstve (katalógové číslo: Columbia EMI DB 8511), na B strane sa nachádzala inštrumentálna skladba „Careful with That Axe, Eugene“. Kvôli komerčnému neúspechu nebol ani vydaný v USA a Pink Floyd sa tak rozhodli nenahrávať žiadne ďalšie single.

Skladba „Point Me at the Sky“ nebola zaradená na žiadny kompilačný album, jediné jej vydanie na CD sa uskutočnilo v rámci bonusového disku *The Early Singles* box setu *[[Shine On (album, Pink Floyd)|Shine On]]* v roku 1992 (rovnako ako pôvodný singel iba v monofónnej verzii). Jediné doložené live predstavenie tejto skladby prebehlo na dvoch vystúpeniach dňa 2. decembra 1968 v štúdiách BBC, ktoré boli nahrané pre BBC Radio One. Záznamy z týchto vystúpení boli odvysielané 15. decembra 1968 a 19. januára 1969 v programe *Top Gear* Johna Peela. Skupina v novembri 1968 natočila k piesni taktiež videoklip, v ktorom niektorí z členov lietajú na historickom dvojplošníku.

## Obsadenie
* David Gilmour – elektrická gitara, spev
* Rick Wright – klávesy, elektronický organ, vokály
* Roger Waters – basgitara, spev
* Nick Mason – bicie, perkusie

## Zdroj

Kategória:Piesne skupiny Pink Floyd
Kategória:Single skupiny Pink Floyd
Kategória:Single z 1968
Kategória:Bluesrockové piesne
The Nile Song

"**The Nile Song**" je druhá skladba z albumu skupiny Pink Floyd, *[[Soundtrack from the Film More]]*. Skladba bola vydaná ako singel v roku 1969 (iba vo Francúzsku, Japonsku a Novom Zélande). Autorom je basgitarista skupiny Roger Waters a hlavné vokály spieva David Gilmour.

## Obsadenie
* David Gilmour – elektrická gitara, spev
* Roger Waters – basgista
* Nick Mason – bicie

## Zdroj

Kategória:Piesne skupiny Pink Floyd
Kategória:Single skupiny Pink Floyd
Kategória:Single z 1969
Kategória:Bluesrockové piesne
One of These Days

„**One of These Days**“ je úvodná skladba z albumu *[[Meddle]]*, ktorý vydala anglická rocková skupina Pink Floyd v roku 1971. Ide o inštrumentálnu skladbu (nehľadiac na citát Nicka Masona „One of these days, I’m going to cut you into little pieces“ prenesený „deformovaným“ hlasom). Ďalšími rysmi tejto skladby je dvojstopová basová linka, ktorú hrajú David Gilmour a Roger Waters. Jedna z týchto bás znie voči druhej tlmene a „tupo“. Podľa Davida Gilmoura je to kvôli tomu, že tento nástroj mal staré struny a bedňák, ktorý mal zaobstarať nové, išiel miesto toho navštíviť svoju priateľku.

## Live vystúpenia
Skladba bola súčasťou repertoáru skupiny na ich turné v rokoch 1971 – 1973 a 1987 – 1994. Verzia skladby v *[[Pink Floyd: Live at Pompeii|Live at Pompeii]]* bola premenovaná na „**One of These Days I’m Going to Cut You into Little Pieces**“, čo je plná citácia veršu, ktorý „naspieval“ Nick Mason.

Počas *[[A Momentary Lapse of Reason Tour]]* (1987 – 1989) a *[[The Division Bell Tour]] (1994)*, hral David Gilmour na lap steel gitare, Tim Renwick na rytmickej gitare, Guy Pratt na basgitare, Richard Wright a Jon Carin na klávesoch, a Nick Mason spolu s Garymom Wallisom na bicích a perkusiach. Live nahrávka skladby je na týchto diskoch: *[[Delicate Sound of Thunder (film)|Delicate Sound of Thunder]]* video (1989), CD, LP, kazeta (1988) a *[[PULSE|Pulse]]* album (1995) (kazeta & LP) & video & DVD (1995/2006 respektívne).

25. júna 2016 po prvýkrát od turné *[[The Division Bell Tour]]* (1994) zahral túto skladbu David Gilmour na jeho sólovom turné *[[Rattle That Lock Tour]]* (2015/2016). Skladba otvárala druhú polovicu playlistu v poľskom Vroclave.

## Obsadenie
### Štúdio verzia
* David Gilmour – elektrická gitara, lap steel gitara (bezpražcová), basgitara
* Roger Waters – basgitara
* Nick Mason – bicie, činely
* Richard Wright – Hammond organ, piano, EMS VCS 3 syntetizátor

### Delicate Sound of Thunder/Pulse
* David Gilmour – lap steel gitara
* Nick Mason – bicie, činely, nahrávka citácie
* Richard Wright – Hammond organ, syntetizátor
* Guy Pratt – basgitara
* Gary Wallis – perkusie
* Tim Renwick – rytmická gitara
* Jon Carin – syntetizátor, programovanie

## Zdroj

Kategória:Piesne skupiny Pink Floyd
Kategória:Single skupiny Pink Floyd
Kategória:Single z 1971
Gregor Nysský

[náhľad|Svätý Gregor Nysský, mozaika z [Chrám svätej Sofie (Kyjev)|Chrámu Svätej Múdrosti (Sofie) v Kyjeve, 11. st.]]

Svätý **Gregor Nysský** (iné názvy: **Gregor z Nyssy**, **Gregor Nyssenský**, **Gregor Nysénsky**; gr. Γρηγόριος Νύσσης - **Grégorios Nysses**, iné prepisy: **Grégorios Nyssés**, **Gregorios Nysses**; lat. *Gregorius Nyssenus*; * okolo 335† 394, Kapadócia) bol významný kresťanský teológ a filozof, biskup v meste Nyssa. Patrí medzi najvýznamnejších cirkevných otcov 4. storočia. Bol rodným bratom svätého Bazila Veľkého a svätej Makríny.

Jaroslav Pelikan o jeho diele *Život svätej Makríny* píše: „Vždy keď sa niekto opýta či existuje stručné alebo prenikavé vyjadrenie duchovného a intelektuálneho názoru, ktoré má aspoň nejaké z osobných a objektívnych rysov Augustínových *Vyznaní* najvhodnejšia odpoveď je asi *Život svätej Makríny* od Gregora z Nyssy.“

## Uctievanie
V gréckokatolíckej a rímskokatolíckej cirkvi sa jeho sviatok slávi 10. januára.

## Poznámky


## Referencie

## Pozri aj

* Zoznam svätcov Katolíckej cirkvi

## Iné projekty

Kategória:Svätci
Kategória:Narodenia v 4. storočí
Kategória:Úmrtia v 394
Kategória:Cirkevní otcovia
Kategória:Katolícki svätci majúci sviatok 10. januára
Popești

**Popești** (, ) je obec v Bihárskej župe v Rumunsku. Skladá sa zo 7 dedín:  Popești (sídlo obce), Bistra, Bodonoš (), Kuzap (), Varviz, Vărzaľ () a Voivozi ().

## Demografia

## Slováci v obci
Slováci v obci žijú hlavne v dedine Bodonoš (), ktorá je jednou z najväčších slovenských obcí v Rumunsku. Veľa ich je aj v priľahlých obciach Varzaľ () a Voivozi (). V Bodonoši sa nachádza jedna z dvoch slovenských stredných škôl v Rumunsku, Teoretické lýceum Jozefa Kozáčeka.

## Zdroje
* 

## Referencie

Kategória:Sídla Slovákov v Rumunsku
Kategória:Obce v Bihárskej župe v Rumunsku
Free Four

"**Free Four**" je skladba z albumu *[[Obscured by Clouds]]* anglickej skupiny Pink Floyd, ktorú napísal a spieva basgitarista skupiny, Roger Waters.

## Nahrávanie a text
Skladba začína rock and roll-ovým odpočítavaním, lenže v tomto prípade sa skupina rozhodla pohrať sa so slovami a nahrať: "One, Two, FREE FOUR!" Pieseň sa zaoberá odrazom jedného života, toho "zla" z nahrávacieho priemyslu. Taktiež sa v nej hovorí aj o otcovi Rogera Watersa, ktorého zabili v druhej svetovej vojne. Hudba začína pozitívnou náladou, zatiaľ čo sa v texte spomína o veľmi cynickom až depresívnom príbehu. Singel "Free Four" bol vydaný v Spojených štátoch v roku 1972, v rebríčkoch sa vôbec neumiestnil.

## Obsadenie
* Roger Waters – spev a vokály, basgitara, tlieskanie
* David Gilmour – akustická a elektrická gitara
* Richard Wright – VCS3 syntetizátor
* Nick Mason – bicie a tamburína

## Zdroj

Kategória:Piesne skupiny Pink Floyd
Kategória:Single skupiny Pink Floyd
Kategória:Single z 1972
Dragan Đokanović

**Dragan Đokanović** (v srbskej cyrilike Драган Ђокановић, * 20. apríl 1958, Sarajevo, Socialistická republika Bosna a Hercegovina, Juhoslávia) je bosniansko-srbský politik, lekár pediater, gymnasta. Žije v Istočnom Sarajeve. Ženatý, má dvoch synov.
  
Dragan Đokanović je predsedom strany Demokratická strana federalistov (Demokratska stranka federalista).

## Vzdelanie
Đokanović dokončil základnú, strednú školu a lekársku fakultu Univerzity Sarajevo v roku 1984.

## Politická činnosť
Đokanović je jeden (24. október 1991) zo zakladateľov srbského parlamentu, v Bosne a Hercegovine. V rokoch 19911992 bol prezidentom Koordinačného orgánu Dohovoru o Juhoslávii (Konvencija o Jugoslaviji). Je signatár (9. januára 1992) ustanovujúceho aktu Srbskej republiky Bosny a Hercegoviny. V rokoch 19921993 bol poradcom v predsedníctve bosnianskej Republiky Srbskej (Republika Srpska, v srbskej cyrilike Република Српска). Od roku 1993 do roku 1994 bol ministrom vlády Republiky srbskej. V rokoch 2007 bol Dragan Đokanović kandidátom na prezidenta Republiky srbskej.

## Referencie

## Iné projekty

## Externé odkazy
* Oficiálny web
* "Tipy pediatra" Dr Dragan Đokanović 
* Pantheon project from the Macro Connections group at The Massachusetts Institute of Technology Media Lab

Kategória:Politici Republiky srbskej
Kategória:Lekári Republiky srbskej
Kategória:Osobnosti zo Sarajeva
Pon Pon Pon

"**PonPonPon**" (štylizovane **PON PON PON**) je skladba j-pop speváčky Kyary Pamyu Pamyu. Bola vydaná ako hlavný singel jej EP *[[Moshi Moshi Harajuku]]* a neskôr zahrnutá na jej debutovom albume *[[Pamyu Pamyu Revolution]]*. Yasutaka Nakata zo skupiny Capsule skladbu napísal a produkoval. Videoklip, vzdávajúci hold kawaisa a Decora kultúram, bol zverejnený na YouTube 16. júla 2011 a stal sa virálnym hitom. 27. júla 2012 bola znovu vydaná ako limitované vydanie LP s *PON PON PON -extended mix-* na A-strane a *[[Cherry Bon Bon]] -extended mix-* na B-strane, exkluzívne pre DJov. Znovu bola vydaná 3. januára 2013. V auguste 2015 mal klip viac než 83 million pozretí na YouTube. Skladba bola zahrnutá v single G-Eazy-ho *Lost in Translation*, použitá v remixe hitu Waka Flocka Flame *No Hands* a tiež v časti *Married to the Blob* amerického seriálu Simpsonovci.

## Videoklip
### Produkcia
Videoklip skladby *PonPonPon* natočil Jun Tamukai. Téma videoklipu bola *kawaii*, čo v japončine znamená roztomilý. Tamukai považoval Kyary za osobu čo *„ohýba definíciu“* *kawaii* miešaním ju s výstrednosťou. výtvarník Masuda Sebastian zo značky 6%DOKIDOKI začal s náhodnosťou *„izby dievčaťa ktorému nejde upratovať“* a pridal *„príchuť šesťdesiatych a sedemdesiatych rokov“*.

### Zhrnutie
Videoklip obsahuje zmienšanú 2D a 3D animáciu. Znázorňuje dva svety: prvý bol vytvorený Masudom Sebastianone a vyzerá ako dievčenská izba; ten druhý Kyaryin mentálny svet kde je jej tvár ružová. Video začína mikrofónom vychádzajúcim z Kyaryinho ucha. Stojan na mikrofón je imitáciou Freddieho Mercuryho.

Kombinácia televízora a videorekordéra do ktorého je vložená kazeta je odkazom na fakt, že analógové vysielanie v Japonsku bolo ukončené 20. júla, ten istý deň ako bola skladba vydaná na iTunes Store.
Kyary nosením fúzov paroduje „Hige dance“ zo zábavného programu *8 Ji Dayo! Zenin Shugo* zo 70. rokov ako aj tanečný pohyb „kamehameha“ z japonskej mangy *[[Dragon Ball]]*.  

## Spolupráca na obálke
Uvedené na poznámkach k nahrávke:
* Steve Nakamura&nbsp;– výtvarník, dizajnér
* Shinji Konishi&nbsp;– vlasy, make-up
* Eri Soyama&nbsp;– stylista

### Prijatie
Katy Perry, ktorá má podobný umelecký štýl ako Kyary, zatweetovala o videu a Kyary pozitívne zareagovala na jej tweet. Videoklip bol parodovaný v zábavných programoch *SMAP×SMAP* a *Pikaru no Teiri*. *Bigger Than the Buzz* na MTV označil videoklip za *„jeden z najšialenejších videoklipov vôbec“*.

## Umiestnenie v rebríčkoch

## Zdroj

## Referencie

## Externé odkazy
Na YouTube existujú tri verzie Pon Pon Pon. Prvá z nich bola nahraná 18. júla 2011, druhá 16. júla 2011 a tretia je 30 sekundová skrátená verzia.
# Kyary Pamyu Pamyu - PONPONPON on YouTube - nahrané na YouTube 18. júla 2011.
# Kyary Pamyu Pamyu - PONPONPON on YouTube - nahrané na YouTube 16. júla 2011.
# PONPONPON (30 sec.) - skrátená verzia
* Fine Brothers Entertainment's kanál na YouTube
** KIDS REACT TO PONPONPON on YouTube
** BONUS - KIDS REACT TO PONPONPON on YouTube

Kategória:Single Kyary Pamyu Pamyu
Kategória:Single z 2011
Kategória:Internetové mémy
Polyktor z Élidy

**Polyktor** alebo **Polyktór** (*Polyktor*, iný prepis: *Polyktór*)  bol v roku 12 pred Kr. olympijský víťaz v zápasení dorastencov.

Polyktora, syna Damonika z Élidy, korunovali vencom na 192. olympijských hrách v roku 12 pred Kr. za víťazstvo v zápasení dorastencov. V Olympii sa zápasenie dorastencov zaradilo do programu na 37. hrách v roku 632 pred Kr. Zápasenie (*palé*) sa podobalo dnešnému „*[[Zápasenie gréckorímskym štýlom|grécko-rímskemu]]"*; aby súťažiaci zvíťazil, musel súpera trikrát zvaliť na zem tak, že sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.

Staroveký autor Pausanias zaznamenal prípad uplatkárstva na olympijských hrách, ktorý sa  týkal otca olympionika Polyktora. Pausanias o tom uvádza: „*Skutočne sa zdá prekvapujúce, ako môže niekto nemať ani trochu v úcte boha v Olympii a prijímať alebo dávať dary za zápas, ale ešte viac sa musím diviť, keď sa toho dopustil niekto zo samotných Éliďanov. Hovorí sa, že sa toho drzo odvážil Éliďan Damanikos počas stodeväťdesiatej druhej olympiády. O veniec mal zvádzať boj jeho syn Polyktor a Sósandros rodák zo [[Izmir|Smyrny]], rovnakého mena so svojim otcom. Tu vraj Damanikos dal peniaze otcovi Sósandra, pretože veľmi túžil, aby syn zvíťazil. Keď tento skutok vyšiel najavo, uložili [[hellanodikovia]] pokutu, ale neuložili ju synom, ale svoj hnev obrátili proti otcom; oni sa totiž previnili. Z tejto pokuty sa potom dali zhotoviť sochy: jedna zaujíma miesto v élidskom [[gymnasion|gymnasiu]], druhá v Altide pred stĺporadím zvaným Pestré (Poikilé), pretože tam kedysi boli maľby na stenách. Názov tohto stĺporadia spájajú niektorí aj s menom Ozveny. Keď tam niekto zakričí, ozve sa hlas ozveny sedemkrát, ba ešte viackrát.“*    
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Kategória:Starovekí športovci z Élidy
Viktóriin ostrov (Nunavut)

thumb|Pohľad na ostrov z vesmíru

**Viktóriin ostrov** (, fr.) leží v&nbsp;západnej časti súostrovia Arktických ostrovov. Je to druhý najväčší ostrov Kanady a deviaty najväčší ostrov na Zemi (). Severozápadná tretina ostrova je súčasťou Severozápadných teritórií, ostatné dve tretiny patria k Nunavutu. Pri sčítaní obyvateľstva z roku 2001 žilo v nunavutskej časti 1&nbsp;309&nbsp;obyvateľov a v&nbsp;severoteritoriálnej 398. Ostrov bol pomenovaný po britskej kráľovnej Viktórii.

## Iné projekty

## Zdroj

Kategória:Ostrovy Kanady
Kategória:Geografia Nunavutu
Kategória:Geografia Severozápadných teritórií
Kategória:Eponymické termíny v geografii
Pozemný hokej na Letných olympijských hrách 1980

**Pozemný hokej na Letných olympijských hrách 1980** bol turnaj v pozemnom hokeji v rámci multišportového podujatia Letných olympijských hier 1980. Konal sa v Moskve, v Sovietskom zväze v dňoch od 20.31. júla 1980, za účasti 6 mužských a 6 ženských tímov. Hokejový turnaj sa na hrách organizuje od roku 1908 a toto bolo jeho 14. vydanie, pričom ženský turnaj mal na hrách premiéru. Nováčikmi olympijského turnaja boli 3 mužské družstvá: Kuba, Tanzánia a domáci Sovietsky zväz. Zápasy sa hrali na štadiónoch Dinamo maloj arena s kapacitou pre 10 000 divákov a Stadion Junych pionerov pre 5 000 divákov. Kvôli bojkotovaniu hier niektorými krajinami sa viacero družstiev, ktoré sa na hry kvalifikovalo, odhlásilo.

Družstvo mužov  získalo olympijský titul po finálovom víťazstve nad domácim . V ženskom turnaji zvíťazilo , keď sa v skupine umiestnilo pred  a domácim .

## Kvalifikácia

;Muži

Pozn: Pôvodne malo na turnaji hrať 12 družstiev, po odstúpení väčšiny z nich sa znížil počet účastníkov na polovicu.

;Ženy

Pozn: Pôvodne malo na turnaj postúpiť 5 družstiev z MS IFWHA 1979 (vtedajšie hlavné svetové podujatie žien), tie sa odmietli zúčastniť (okrem Indie), rovnako ako aj všetky rezervné družstvá z týchto MS. FIH neskôr akceptovala aj družstvá z MS 1978 (MS pod správou FIH, vtedy vedľajšie svetové podujatie žien).

## Výsledky
### Mužský turnaj
#### Základná skupina

#### Play-off
náhľad|Zápas mužov medzi Sovietskym zväzom a Indiou
##### Stretnutie o 5. miesto

##### Stretnutie o 3. miesto

##### Finále

----

### Ženský turnaj

náhľad|Víťazné Zimbabwianske družstvo žien po víťazstve na turnaji

Play-off sa nehralo.

## Konečné poradie

;Muži

;Ženy

## Referencie

## Iné projekty

## Externé odkazy
* Oficiálna stránka Medzinárodnej federácie pozemného hokeja 
* Hokejový turnaj LOH 1980 na stránke olympic.org 
* 

## Zdroje
* Oficiálne výsledky LOH 1980 
* Hokejový turnaj LOH 1980 na stránke FIH 
* Hokejový turnaj mužov a žien LOH 1980 na stránke todor66.com 
* Hokejový turnaj mužov a žien LOH 1980 na stránke the-sports.org 
* Hokejový turnaj LOH 1980 na stránke sports-reference.com 

Kategória:Pozemný hokej v 1980
Kategória:Pozemný hokej na Letných olympijských hrách
Kategória:Letné olympijské hry 1980
Agis z Élidy

**Agis** (*Agis*) bol v roku 572 pred Kr. olympijský víťaz v behu na jedno stadion.

Agis z Élidy bol na 52. olympijských hrách v roku 572 pred Kr. korunovaný vencom za víťazstvo v behu na jedno stadion. V Olympii sa beh na jedno stadion zaviedol už na počiatku hier, t. j. v roku 776 pred Kr. Táto olympijská disciplína sa na hrách považovala za hlavné preteky a aj po zaradení ďalších súťažných disciplín sa menom víťaza týchto pretekov označovala celá olympiáda.

## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Starovekí športovci z Élidy
Istočno Sarajevo

**Istočno Sarajevo** () je mesto Bosny a Hercegoviny. Je to hlavné mesto autonómnej entity, Republiky srbskej.
 
Žije v ňom približne 65 000 obyvateľov. Majoritným etnikom sú Srbi.

## Referencie


## Iné projekty


Kategória:Mestá v Republike srbskej
František Pojdl

**František Pojdl** (* 22. marec 1928 – † 18. august 2015) bol český televízny režisér, ktorý sa zaoberal najmä televíznym stvárnením športu.

## Kariéra
V roku 1965 zrealizoval priamy prenos z horolezeckého výstupu na vrchol Kapelníku v Prachovských skalách. V roku 1967 bolo toto dielo ocenené druhou cenou v kategórii priama športová reportáž na filmovom festivalu v Cannes.

Vďaka svojmu úspechu dostal možnosť trojmesačnej stáži vo Švajčiarsku. Krátko po jej skončení došlo k augustovej okupácii, Pojdl i iba zobral doma svoju rodinu a spoločne emigrovali do Švajčiarska. Aj v novej krajine ostal u svojho povolania a režíroval napr. prenosy z prestížnych atletických pretekov Weltklasse v Zürichu alebo z hokejového Spengler Cupu. Postupne si vybudoval k Švajčiarsku silný vzťah, aj tak sa ale po roku 1990 opäť vrátil do Československa.

Aj ďalej sa venoval najviac priamym prenosom z ľadového hokeja, ale aj z Veľkej pardubickej. V televíznej réžii postupne uprednostňoval jednoduchosť.

Pôsobil aj ako porotca festivalu filmov so športovou tematikou Sportfilm v Liberci.

## Referencie


## Literatúra
* 
* 

Kategória:Českí režiséri
Candy and a Currant Bun

„**Candy and a Currant Bun**“ je skladba britskej rockovej skupiny Pink Floyd, ktorú napísal vtedajší líder, gitarista a spevák skupiny, Syd Barrett. Po prvýkrát vyšla v marci 1967 ako „B strana“ singlu „Arnold Layne“. 

Pôvodný názov piesne bol „Let's Roll Another One“ (slovensky: *Ubaľ mi ďalšieho*, rozumej jointa) a jej text pojednáva o drogách. Kvôli oficiálnemu nahrávaniu, ktoré prebehlo 29. januára 1967 v londýnskych Sound Techniques Studios pod dohľadom producenta Joea Boyda, musel Barrett text a názov skladby zmeniť. Dňa 1. januára 1967 podpísala skupina zmluvu s vydavateľstvom EMI, ktoré si presadilo svojho producenta Normana Smitha. Ten chcel nahrať v EMI Studios nové verzie oboch piesní, k čomu ale nedošlo, takže na singli, ktorý vyšiel 10. marca 1967, boli použité pôvodné verzie skladieb.

Prvý doložený koncert, kde skupina Pink Floyd odohrala vtedy ešte pieseň „Let's Roll Another One“, sa konal 14. októbra 1966 v londýnskom kostole *Všetkých svätých*. Šlo o benefičný koncert pre London Free School. Posledné doložené vystúpenie so skladbou „Candy and a Currant Bun“ prebehlo 1. októbra 1967 v londýnskom Saville Theatre. 

Okrem B strany singlu „Arnold Layne“ vyšla táto skladba taktiež na kompiláciách *[[The Best of the Pink Floyd / Masters of Rock|The Best of the Pink Floyd]]* (1970) a *[[1967: The First Three Singles]]* (1997), ako aj na bonusovom CD *The Early Singles* box setu *[[Shine On]]* (1992), či na treťom bonusovom CD reedície albumu *[[The Piper at the Gates of Dawn]]* z roku 2007.

V roku 2008 nahrala skupina The Mars Volta coververziu piesne „Candy and a Currant Bun“ a vydala ju ako singel k albumu *[[The Bedlam in Goliath]]*.

## Nhrávanie
* Syd Barrett – elektrická gitara, spev
* Rick Wright – elektronický organ, vokály
* Roger Waters – basová gitara, vokály
* Nick Mason – bicie, perkusie

## Zdroj

:

Kategória:Piesne skupiny Pink Floyd
Kategória:Single z 1967
Čierne Javorové pleso

**Čierne Javorové pleso**, **Čierne pleso**, **Čierne pleso javorové**, **Čierne javorové pleso**, **Čierne pleso javorinské** (, , ) je najtypickejšie morénové pleso vo Vysokých Tatrách na Slovensku.

## Poloha
Nachádza sa v nadmorskej výške  na dolnom stupni Čiernej doliny v komplexe Javorovej doliny. Pleso bolo kedysi asi trikrát väčšie ako v súčasnosti, zabralo aj trávnatú plošinku na východ od svojho dnešného koryta.

Pleso pomaly zarastá kosodrevinou a zasypávajú ho zlomiská z okolitých štítov. Zem je podmáčaná vodou Čierného potoka, ktorý zberá vody v najvyšších častiach Čiernej doliny. Do plesa vteká krátkym podzemným úsekom. Vyteká z neho povrchovým odtokom cez Čierny les až do Javorinky. Juhozápadná strana plesa je veľmi plytká a jej väčšia časť zarastá trávou. Nad severným brehom plesa je malý prameň, blízko ktorého stál pred prvou svetovou vojnou domček lesnej stráže grófa Christiana Hohenlohe.

## Názov
Názov dostalo od jeho čierneho bahnitého dna. Pôvodný ľudový názov je len krátko Čierne pleso.

## Turistika
Nevedie k nemu žiaden turistický chodník.

## Referencie

## Iné projekty

 
## Externé odkazy
* Tatranská encyklopédia
* Poloha na turistickej mape
 
[náhľad|vľavo|[Čierna dolina (Vysoké Tatry)|Čierna dolina s plesom v pozadí]]
[náhľad|vpravo|Pohľad od Čierneho Javorového plesa do [Ľadová dolinka|Ľadovej dolinky]]
 

Kategória:Plesá Vysokých Tatier
Kategória:Vodstvo v okrese Poprad